Video Filmul tragediei de la Codăeşti, unde trei prieteni motocicliști şi-au pierdut viaţa. Ionela a fost găsită moartă de alţi şoferi, minute bune după accident
Accident tragic ieri pe DN24, la graniţa dintre judeţele Iaşi şi Vaslui. Trei prieteni, motociclişti, şi-au pierdut viaţa, după ce s-au izbit puternic de o maşină condusă de o femeie de 20 de ani. Doi dintre tineri erau logodiţi şi urmau să se cunune civil peste câteva zile. Atenţie, urmează imagini şi detalii care vă pot afecta emoţional!
- Președintele Iranului Ebrahim Raisi, ucis în accidentul de elicopter, anunță televiziunea de stat
Cele două motociclete se deplasau dinspre Iaşi spre Vaslui. La un moment dat, unul dintre motociclişti s-a angajat în depăşirea celuilalt şi a intrat frontal în maşina care venea din sensul opus. Şoferiţa s-a speriat, a pierdut controlul volanului şi a ajuns pe contrasens.
Accident cumplit în Vaslui, trei destine spulberate
Motocicleta din spate nu a mai putut evita impactul.
Tânăr: Am cerut ajutor. După ce m-am oprit eu, au început să se mai oprească maşinile şi-am început să stingem focul, să căutăm morţii. M-am băgat, am găsit doi băieţi şi la vreo 10 minute am găsit şi fata.
Bărbat: Viteză, depăşire, a depăşit în curbă aici. Au intrat motocicliştii în şoferiţă. Nu găseam şoferiţa din maşină că ea, săraca, s-o fi dat jos şi a dispărut printre oameni. Noi ne-am dat repede jos cu stingătoarele să stingem mai repede.
La faţa locului au intervenit mai multe echipaje de salvare, dar şi un elicopter SMURD.
Marius Stanciu, ISU Vaslui: Au fost efectuate manevre de resuscitare în cazul celor 3 persoane găsite în stop cardiorespirator, însă victimele nu au răspuns pozitiv acestor manevre, astfel că medicii au declarat decesul a doi motociclişti cu vârste de 29, respectiv 35 de ani, precum şi decesul unei femei în vârstă de 25 de ani.
Ionela şi George au murit cu câteva zile înainte de cununie
Ionela şi George, doi dintre tinerii morţi, erau iubiţi şi împărtăşeau amândoi aceeaşi pasiune pentru motoare, iar vineri aveau programată cununia civilă. Ionela visa să salveze vieţi, era voluntar în cadrul Inspectoratulului pentru Situații de Urgenţă. Poliţiştii au deschis un dosar penal pentru a stabili cu exactitate împrejurările în care s-a produs teribilul accident.